Cuneiform Tablet TC 1 25
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma PUZUR₄-a-šùr-ma a-na a-mur-DINGIR qí-bi₄-ma mì-šu ša a-ma-kam ša ki-ma i-a-tí tù-ša-am-ma-ú um-ma a-ta-ma a ni-kà-sí ší-is-a-ma ù ni-ip-lá-tí-a dí-na-nim 1 ma-na KÙ.BABBAR i wa-ṣa-i-kà a qá-tí-kà a-dí-na-kum a-ḫa-ma i-na a-lim{ki} ša 15 ma-na AN.NA qá-tim ša ki-ma ku-a-tí ú-sà-li-ú-nim-ma e-ni-ba-áš a-ma-tim ù IR-de₈-e ša ša-zu-uz-tí-kà tù-kà-tí-ma KÙ.BABBAR ša 15 ma-na AN.NA qá-tim a-dí-šu-nu-ma KÙ.BABBAR ús-ta-li-ú-ma a-na e-ni-ba-áš iš-qú-lu-ú ù na-áš-pa-ar-tám ša ša-zu-uz-tí-kà na-áš-a-ku a-ḫi a-ta a-dí a-lá-kà-ni iš-tí ša ki-ma i-a-tí ni-kà-sí la ta-ša-ší-i